Θεοβάλδος Α΄ του Μπλουά

Ο Θεοβάλδος Α΄, κόμης του Μπλουά ή Θεοβάλδος ο Απατεώνας (Thibaud Ier de Blois, 910 - 975) πρώτος κόμης του Μπλουά, του Σαρτρ, του Σατεντάν και του Τουρ (928 - 975) ήταν γιος του Θεοβάλδου του Πρεσβύτερου (890 - 943), ιδρυτή του Οίκου του Μπλουά και της Ριτσένδης του Μπουργκ, δισεγγόνης του Ροργκόν Α΄, κόμη του Μαιν. Ο Θεοβάλδος Α΄ ήταν αρχικά υποτελής του δούκα των Φράγκων Ούγου του Μέγα. Ο Λουδοβίκος Δ΄ της Γαλλίας αιχμαλωτίστηκε από τους Νορμανδούς (945) παραδόθηκε στον Ούγο τον Μέγα ο οποίος τον τοποθέτησε στην συνοδεία του Θεοβάλδου. Μετά από έναν χρόνο ο Λουδοβίκος διαπραγματεύτηκε την ελευθερία του προσφέροντας στον Ούγο την πόλη της Λον, την οποία ο Ούγος παρέδωσε στον Θεοβάλδο. Ο Θεοβάλδος Α΄ έγινε κόμης του Τουρ και του Μπλουά από το 942 και κόμης του Σατεντάν και του Σαρτρ από το 960.

Σύγκρουση με την Νορμανδία 

Η αδελφή του Θεοβάλδου παντρεύτηκε τον Αλέν Β΄ της Νάντης, δούκα της Βρετάνης δίνοντας υπό την επιρροή του Θεοβάλδου ολόκληρο τον δρόμο προς την Ρεν. Ο θάνατος του Αλαίν Β΄ ωστόσο άφησε ένα μεγάλο κενό στην Βρετάνη η οποία καταπατήθηκε τόσο από τους Νορμανδούς όσο και από τους Ανδεγαυούς. Ο Θεοβάλδος προχώρησε σε συμμαχία με τον Φούλκων Β΄ του Ανζού, του παραχώρησε το χωριό Σαουμούρ το οποίο ήταν στρατηγικό σημείο στην συμβολή των ποταμών Λίγηρα και Θουέτ, αυτό του επέτρεψε να ελέγξει το μοναστήρι του Αγίου Φλωρεντίου το οποίο βρισκόταν μέσα στα τείχη του Σαουμούρ. Σε αντάλλαγμα ο Φούλκων παντρεύτηκε την αδελφή του Θεοβάλδου η οποία ήταν και χήρα του Αλαίν Β΄ της Βρετάνης. Το 960 ήρθε σε σύγκρουση με τον Ριχάρδο Α΄ της Νορμανδίας κάτι που τον οδήγησε σε πόλεμο με τους Νορμανδούς, επιτέθηκε στο Εβρέ (961) και οι Νορμανδοί απάντησαν με επίθεση στο Ντουνουά. Η επίθεση του στην Ρουεν απέτυχε (962) αλλά οι Νορμανδοί σαν απάντηση έκαψαν την Σαρτρ. Την εποχή που ο Ούγος Καπέτος ήταν ακόμα ανήλικος ενίσχυσε το Σαρτρ και το Σατεντάν, ίδρυσε τον πύργο της Σινόν, την εποχή του θανάτου του έκτιζε έναν μεγάλο πύργο στον Λίγηρα για να μπορεί να έχει την επίβλεψη σε ολόκληρη την κεντρική Γαλλία.

Οικογένεια

Παντρεύτηκε την Λιουτγκάρδη των Καρολιδών (943), κόρη του Ερβέρτου Β΄ κόμη του Βερμαντουά και της Αδέλας των Ροβερτιδών. Η μητέρα του ήταν κόρη του Ροβέρτου Α΄ της Γαλλίας και ετεροθαλής αδελφή του Ούγου του Μεγάλου. Η Λιουτγκάρδη ήταν χήρα του Γουλιέλμου Α΄ δούκα της Νορμανδίας. Ο Θεοβάλδος Α΄ μαζί της απέκτησε: 

 Θεοβάλδος (απεβ. το 962)
 Ούγος, αρχιεπίσκοπος του Μπουρζ (απεβ. το 985)
 Όντο Α΄ π.950-996, κόμης του Μπλουά, Σαρτρ, Ρενς, Σατωντάν 
 Χιλντεγκάρδη, παντρεύτηκε τον Μπουσάρ Α΄ των Μονμορανσύ καστελάνου του Μπραί-συρ-Σεν. 
 Έμμα απεβ. μετά το 1003, παντρεύτηκε τον Γουλιέλμο Δ΄ δούκα της Ακουιτανίας

Πρόγονοι

Παραπομπές

Πηγές
Bernard S. Bachrach, Fulk Nerra the Neo-Roman Consul, 987-1040 (University of California Press, 1993)
Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band III Teilband 1 (Marburg, Germany, J. A. Stargardt, 1984)
K.S.B. Keats-Rohan, 'Two Studies in North French Prosopography', Journal of Medieval History, Vol. 20 (1994)
Pierre Riché, The Carolingians; A Family who Forged Europe,Trans. Michael Idomir Allen (University of Pennsylvania Press, Philadelphia, 1993)
The Annals of Flodoard of Reims; 919-966, Ed. & Trans. Steven Fanning & Bernard S. Bachrach (University of Toronto Press, 2011)
The Gesta Normannorum Ducum of William of Jumièges, Orderic Vitalis, and Robert of Torigni, Ed. & Trans. Elisabeth M.V. Van Houts (Clarendon Press, Oxford, 1992)
The Normans in Europe, Ed. & Trans. Elisabeth van Houts (Manchester University Press, UK, 2000)

Κόμητες του Μπλουά
Κόμητες της Σαρτρ
Οίκος του Μπλουά